“อายิโนะโมะโต๊ะ” คว้ารางวัลดีเด่น “สถานประกอบกิจการ” ต่อเนื่อง 20 ปี
“อายิโนะโมะโต๊ะ” ได้รับรางวัล “เกียรติยศสูงสุด สถานประกอบกิจการดีเด่นด้านความปลอดภัย อาชีวอนามัย และสภาพแวดล้อม คือ โรงงานกำแพงเพชร ที่ได้รับรางวัลต่อเนื่องเป็นปีที่ 20 
“อายิโนะโมะโต๊ะ” ได้รับรางวัล “เกียรติยศสูงสุด สถานประกอบกิจการดีเด่นด้านความปลอดภัย อาชีวอนามัย และสภาพแวดล้อม คือ โรงงานกำแพงเพชร ที่ได้รับรางวัลต่อเนื่องเป็นปีที่ 20
4 ต.ค. 2565

บริษัท อายิโนะโมะโต๊ะ (ประเทศไทย) จำกัด ได้รับรางวัล “เกียรติยศสูงสุด สถานประกอบกิจการดีเด่นด้านความปลอดภัย อาชีวอนามัย และสภาพแวดล้อมในการทำงานระดับประเทศประจำปี 2565” ในพิธีมอบรางวัล Thailand Labour Management Excellence Award 2022 ซึ่งจัดโดย กรมสวัสดิการและคุ้มครองแรงงาน กระทรวงแรงงาน งานดังกล่าวจัดขึ้นเพื่อมอบรางวัลให้กับสถานประกอบกิจการที่ได้รับรางวัลต่อเนื่อง 20 ปี
ทั้งนี้มีสถานประกอบกิจการของ “อายิโนะโมะโต๊ะ” ที่ได้รับมอบรางวัลคือ โรงงานกำแพงเพชร ที่ได้รับรางวัลดังกล่าวต่อเนื่องเป็นปีที่ 20 ซึ่งถือว่าเป็นสถานประกอบการต้นแบบที่ได้รับรางวัลต่อเนื่องมาอย่างยาวนาน สะท้อนถึงความสามารถในการยกระดับการบริหารจัดการด้านความปลอดภัย อาชีวอนามัย และสภาพแวดล้อมในการทำงานให้เป็นระบบตามกฎหมายและได้มาตรฐานสากล อันเป็นสิ่งที่บริษัทให้ความสำคัญ และมุ่งเน้นให้ทุกสถานประกอบการยึดปฏิบัติอย่างเคร่งครัดมาโดยตลอด พิธีมอบรางวัลฯ จัดขึ้นเมื่อเร็วๆ นี้
โดยมี นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน เป็นผู้มอบรางวัลให้กับ นายอนันท์ จุลไกวัลสุจริต ผู้จัดการกองความปลอดภัยและอาชีวอนามัย โรงงานกำแพงเพชร เป็นตัวแทนบริษัทฯ ขึ้นรับมอบรางวัล ณ ห้องประชุมใหญ่ ชั้น 5 กระทรวงแรงงาน กรุงเทพฯ
สำหรับ “Thailand Labour Management Excellence Award 2022” นี้ เป็นรางวัลที่จัดขึ้นโดยกรมสวัสดิการและคุ้มครองแรงงาน กระทรวงแรงงาน เพื่อยกย่องและเชิดชูเกียรติสถานประกอบกิจการที่มีระบบการบริหารจัดการด้านแรงงานที่เป็นมาตรฐานสากลตามเกณฑ์ที่กำหนด มีความมุ่งมั่นและตั้งใจพัฒนาระบบบริหารจัดการด้านแรงงานจนประสบผลสำเร็จและเป็นที่ประจักษ์ รวมทั้งให้ความสำคัญในการพัฒนาคุณภาพชีวิตที่ดีของผู้ใช้แรงงาน และสร้างความตระหนักรู้ที่มีความรับผิดชอบต่อสังคมด้านแรงงานในทุกมิติ จนสามารถเป็นต้นแบบให้กับสถานประกอบกิจการอื่นๆ นำไปใช้เป็นแบบอย่างในการพัฒนาองค์กรให้ดียิ่งขึ้นต่อไป
อย่างไรก็ดี บริษัทมุ่งมั่นสู่การเป็น “บริษัทผู้ผลิตอาหารที่มีความน่าเชื่อถือมากที่สุดในประเทศไทย” โดยให้ความสำคัญในการบริหารจัดการด้านแรงงานตามหลักธรรมาภิบาล มุ่งส่งเสริมศักยภาพของพนักงานให้สามารถปรับตัวเข้ากับบริบทด้านแรงงานที่เปลี่ยนแปลงไปได้อย่างเหมาะสม รวมถึงการส่งเสริมสุขภาพและคุณภาพชีวิตที่ดี ภายใต้ปณิธาณ “การสร้างคุณค่าร่วมกับสังคม” หรือ The Ajinomoto Group Creating Shared Value: ASV” อย่างยั่งยืนของบริษัท